Nepinas

Nepinas () – upė Australijoje, Naujajame Pietų Velse. Kartu su Hoksberiu juosia Sidnėjaus aglomeraciją iš pietvakarių, vakarų ir šiaurės. Upė pavadinta britų politiko ir kolonijinio administratoriaus Evano Nepino (Evan Nepean) garbei.Nepean River, Geographical Names Register, Geographical Names Board, NSW. Archyvuota 2016-03-04. Nuoroda tikrinta 2020-05-14.

Prasideda Mitagongo kalnagūbryje netoli Robertsono, apie 100 km į pietus nuo Sidnėjaus ir 15 km į vakarus nuo Tasmano jūros. Teka į šiaurę, iki Nepino tvenkinio – negyvenamomis vietovėmis. Už tvenkinio teka Sidnėjaus aglomeracijos pietvakariniu ir vakariniu pakraščiu, netoli Jaramundžio, susiliejusi su Grosu, suformuoja Hoksberį.Graeme Partington. Sydney: First 100 Lessons. Lulu.com, 2017. ISBN 978-0244631727 Upės baseine įrengti tvenkiniai aprūpina Sidnėjų geriamu vandeniu. Žemupys naudojamas poilsiui, vandens turizmui. Po stiprių liūčių patvinsta. Didžiausi potvyniai registruoti 1817, 1867, 1900 ir 1914 m.Floods in the Nepean District, Penrith City Local History. Archyvuota 2020-05-14. Nuoroda tikrinta 2020-05-14.

Didžiausi intakai: Voragamba (kairysis), Berkas, Kordas, Kataraktas (dešinieji).

 Galerija 

 Šaltiniai 

Kategorija:Australijos upės
Kategorija:Naujasis Pietų Velsas
Kategorija: Sidnėjus